

Požiadavky poľnohospodárskej praxe a niekoľkoročné skúsenosti z predaja strojov John Deere inšpirovali manažment spoločnosti Agroservis, hľadať a dopĺňať ponúkaný sortiment. Výber ďalších firiem nebol náhodný, ale bol výsledkom dôkladného porovnávania.
Podobne ako u strojov John Deere medzi rozhodujúce ukazovatele patrili kvalita, spoľahlivosť, postavenie na svetovom trhu, systém riešenia dodávok strojov, náhradných dielov a kompletnosť ponuky. Podpisom zmluvy na jeseň 1997 s popredným francúzskym výrobcom poľnohospodárskej techniky - firmou KUHN bola legislatívne uzatvorená forma spolupráce, ktorá sa tak stala ďalším významným partnerom spoločnosti Agroservis.
Okrem týchto dvoch spoločností Agroservis zastupuje na slovenskom trhu rakúsku spoločnosť BRANTNER, od ktorej dodáva traktorové prívesy a návesy, francúzsku firmu PERARD, ktorá vyrába rozmetadlá maštelného hnoja a prekladacie vozy, a taliansku firmu IRTEC, ktorá vyrába závlahovú techniku. Spoločnosť Agroservis má vo svojej ponuke aj stroje od firmy BEDNAR FMT, a to konkrétne na spracovanie pôdy a mulčovače. V roku 2016 pribudli do portfólia teleskopické manipulátory značky DIECI.


Poľnohospodárske stroje, ktoré slovenským poľnohospodárom dodáva spoločnosť Agroservis so sídlom v Komárne, predstavujú svojím konštrukčným riešením výsledok dlhoročného vývoja a výskumu. Ich spoločným znakom je tradične vysoká kvalita a spoľahlivosť. Používanie takejto techniky zákonite prináša nižšie náklady na poľné operácie a je cestou k lacnejšej výrobe poľnohospodárskych produktov. Výkonné a spoľahlivé kolesové traktory, obilné kombajny, zberacie rezačky ako aj mnohé ďalšie stroje, už 20 rokov spoľahlivo slúžia slovenským poľnohospodárom. Preto nie je náhoda, že napr. traktory John Deere si dlhodobo udržiavajú prvé miesto v rebríčku predaja nových dovážaných traktorov na Slovensku. Tieto výsledky jednoznačne svedčia o veľkej obľube uvedenej značky a o dobrej spolupráci medzi predajcom a zákazníkom.
Záverom treba povedať, že pozícia spoločnosti Agroservis na trhu s modernou poľnohospodárskou technikou neprišla náhodne, ale je výsledkom určitej dlhoročnej marketingovej stratégie, ktorú môžeme hodnotiť len veľmi pozitívne, pretože podstatnou mierou ovplyvnila transfer technického rozvoja poľnohospodárskej výroby na Slovensku.